open-index/open-wikipedia-markdown huggingface dataset:
10. obvod (Paríž)

**10. obvod** () alebo **Obvod Enclos-St-Laurent** () je jeden z 20 obvodov Paríža. Nachádza sa na pravom brehu rieky Seina. V obvode sa nachádzajú dve zo šiestich hlavných železničných staníc v Paríži: Gare du Nord a Gare de l'Est. Boli postavené v 19. storočí a radia sa medzi najvyťaženejšie v Európe.

10. obvod tiež zahŕňa veľký úsek kanálu *Canal Saint-Martin*, ktorý spája Seinu so severovýchodnou oblasťou Paríža.

## Geografia
Rozloha tohto obvodu je .

## Demografia
Najvyšší počet obyvateľov dosiahol 10. obvod v roku 1881, kedy tam bývalo 159 809 obyvateľov. Dnes má obvod podľa posledného sčítania v roku 1999 dostatok obyvateľov (89 612) i obchodnej aktivity (71 962 pracovných miest). 

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 10. obvodu:
* Quartier Saint-Vincent-de-Paul
* Quartier de la Porte-Saint-Denis
* Quartier de la Porte-Saint-Martin
* Quartier de l’Hôpital-Saint-Louis

Podľa oficiálneho číslovania parížskych mestských štvrtí majú tieto štvrte čísla 37 – 40.

## Iné projekty
Organogenéza (embryogenéza)

**Organogenéza** je proces tvorby orgánov živočíchov zo zárodkových vrstiev. Je to súčasť embryogenézy u živočíchov. Nasleduje po gastrulácii, ktorá dala vzniknúť zárodkovým vrstvám.

Existujú 3 zárodkové listy: endoderm, mezoderm a ektoderm. Podľa počtu zárodkových vrstiev rozoznávame tieto 2 evolučne i morfologicky odlišné skupiny živočíchov: 
*Dvojlistovce = mechúrniky (telo pozostáva z 2 zárodkových listov – ektoderm a endoderm).
*Trojlistovce = dvojstranovce (telo pozostáva z troch zárodkových listov-ektoderm, mezodem a endoderm).

Každá z týchto zárodkových vrstiev dáva vzniknúť špecifickým orgánom:
*Endoderm dáva vzniknúť pečeni, pankreasu, štítnej žľaze, týmusu, výstelke tráviacej sústavy (okrem určitých častí, pozri dolu) a pľúcam stavovcov.
*Mezodermálneho pôvodu sú: svalové a spojivové tkanivá, zamša, exkrečné orgány stavovcov, obehová sústava (srdce a cievy), krv, vnútorná kostra (kosti), pohlavné orgány a ich vývody a výstelka pravej telovej dutiny (célomu).
*Ektodermálneho pôvodu sú: pokožka a jej deriváty (nechty, srsť, pancier…), exkrečné orgány bezstavovcov, vzdušnice hmyzu, výstelka na začiatku a na konci tráviacej sústavy a taktiež aj neuroektoderm, z ktorého sa formuje nervová sústava.

Podľa tohto vidno, že živočíchom patriacim medzi mechúrnikov, ako sú napr. medúzy, chýba kostra, obehová sústava alebo pohlavné orgány.

Celkové trvanie organogenézy sa pohybuje od pár dní, týždňov až po mesiace pri cicavcoch.

Kategória:Biológia
Albardón (department)

Department **Albardón** leží v centre provincie San Juan na západe Argentíny a je jeden z 19 departmentov provincie.

Na severe hraničí s departmentom Jáchal, na východe s departmentom Angaco, na juhu s departmentmi Chimbas a Rivadavia a na západe s departmentom Ullum.

Hlavné mesto departmentu je Albardón.

Kategória:Departmenty v Argentíne
Antineutrón

**Antineutrón** je antičastica neutrónu. Objavil ju Bruce Cork v roku 1956, rok po objave antiprotónu. Antineutrón má rovnakú hmotnosť ako neutrón a žiadny elektrický náboj. Od neutrónu sa líši tým, že je zložený z antikvarkov a nie z kvarkov. Antineutrón pozostáva z dvoch antikvarkov d a jedného antikvarku u.

Magnetický moment antineutrónu je opačný ako v neutróne. Je to +1,91 µN v antineutróne a −1,91 µN v neutróne. µN je jadrový magnetón.

Pretože je elektricky neutrálny, nie je možné ho pozorovať priamo. Je možné pozorovať iba jeho anihiláciu s obyčajnou hmotou.

Existujú teoretické odhady, že môžu existovať neutrónovo-antineutrónové oscilácie, čo je proces, ktorý by mohol nastať v prípade, že by existoval fyzikálny proces, ktorý by narušil zachovanie baryónových čísel.

Kategória:Elementárne častice
Calingasta (department)

Department **Calingasta** leží na západe provincie San Juan na západe Argentíny je jedným z 19 departmentov provincie.

Na severe hraničí s departmentom Iglesia, na východe s departmentmi Sarmiento, Zonda a Ullum, na juhu s provinciou Mendoza a na západe s Čile.

Hlavné mesto departmentu Calingasta je Tamberias.

Kategória:Departmenty v Argentíne
Kyseľ (ruský pokrm)

thumb|Jahodový rôsol s ovocím

**Kyseľ** je pokrm pripravovaný z ovocnejšťavy alebo mlieka, ktorý je zahustený škrobovou múčkou. Väčšinou sa podáva studený, ale môže sa konzumovať i teplý. Je obľúbený v Rusku - odkiaľ pochádza, v Litve a v Poľsku (známy ako *kisiel* - predáva sa tu v rôznych ovocných príchutiach v podobných vreckách ako pudingy).

## Ovocný kyseľ
Tradičný ovocný kyseľ sa pripravuje tak, že sa horúci ovocný pretlak alebo sirup pomieša so studenou vodou s rozpustenou zemiakovou múčkou, pridá sa cukor a krátko povarí. Potom sa vleje do nádob a nechá vychladnúť.

Ako ovocie sa používala kľukva, egreš, jablká, ríbezle, višne, maliny, jahody. V obchodoch sa dajú kúpiť i ďalšie príchute, napr. citrónová alebo marhuľová.

## Referencie


## Iné projekty

 

Kategória:Jedlá
Kategória:Dezerty
Jadrový magnetón

**Jadrový magnetón** (symbol \mu_\mathrm{N}\!) je fyzikálna konštanta magnetického momentu, ktorá je definovaná ako:

:\mu_\mathrm{N} = }
kde:
:e\! je elementárny náboj,
:\hbar je redukovaná Planckova konštanta,
:m_\mathrm{p}\! je pokojová hmotnosť protónu

V sústave SI je jeho hodnota: 
:\mu_\mathrm{N}\! = 5,050 783 43(43) × 10-27 J·T-1

## Pozri aj
* Bohrov magnetón
* magnetický moment
* jadrová fyzika

## Referencie


## Externé odkazy
* Jadrový magnetón, hodnota z CODATA (en)

Kategória:Magnetizmus
Kategória:Fyzikálne konštanty
Albardón

**Albardón** môže byť
*department v Argentíne, pozri Albardón (department)
*mesto v Argentíne, pozri Albardón (San Juan)
11. obvod (Paríž)

**11. obvod** () alebo **Obvod Popincourt** () je najhustejšie zaľudnený obvod Paríža a zároveň najhustejšie zaľudnená mestská štvrť v celej Európe. Nachádza sa na pravom brehu rieky Seina.

## Opis
11. obvod je živé rozmanité miesto. Na západe sa rozprestiera Place de la République, ktoré je spojené s Place de la Bastille na východe rozsiahlou trojprúdovou ulicou Boulevard Richard-Lenoir s veľkými nákupnými centrami a detskými parkmi. Námestie Bastilly a ulica Rue du Faubourg-Saint-Antoine sú obľúbené vďaka módnym kaviarňam, reštauráciám a nočnému životu a zahŕňa aj veľa butikov a galérií. Štvrť Oberkampf na severe je ďalším populárnym miestom pre nočný život. Východ je viac obytný s väčšou veľkoobchodnou komerciou, zatiaľ čo oblasti okolo ulice Boulevard Voltaire a Boulevard Parmentier majú rušnejšie križovatky pre miestnu spoločnosť.

## Geografia
Rozloha tohto obvodu je .

## Demografia
Najvyšší počet obyvateľov 11. obvodu bol v roku 1911 s 242 295 obyvateľmi. Dnes je tento obvod najhustejšie zaľudneným v Paríži s veľkým množstvom obchodných aktivít: podľa posledného sčítania v roku 1999 mal 149 102 obyvateľov a 71 962 pracovných miest.

Populácia pozostáva z veľkého množstva slobodných dospelých, hoci východná časť je viac rodinne orientovaná. Vo väčšine oblastí 11. obvodu je silný duch vzájomnosti a je rozptýlený do prívetivých námestí a parkov.

### Počet obyvateľov v rokoch 1875 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 11. obvodu:
* Quartier de la Folie-Méricourt
* Quartier Saint-Ambroise
* Quartier de la Roquette
* Quartier Sainte-Marguerite

Podľa oficiálneho číslovania parížskych mestských štvrtí majú tieto štvrte čísla 41 – 44.

## Iné projekty
Pavel Haulík

**Pavel Haulík** (* 1951) je slovenský sociológ.

V roku 1975 absolvoval štúdium sociológie na Filozofickej fakulte UK v Bratislave. 

V rokoch 1975 - 1995 pôsobil v Metodicko-výskumnom kabinete Československého a neskôr Slovenského rozhlasu v Bratislave. Od roku 1996 je riaditeľom agentúry MVK. Bol externým poradcom prezidenta Rudolfa Schustera.

Je ženatý, má dve deti. 

Kategória:Narodenia v 1951
Kategória:Slovenskí sociológovia
Ernest Šmigura

**Ernest Šmigura** (* 17. jún 1930, Dolný Ohaj – † 26. júl 2007, Nitra) bol slovenský herec. 

V rokoch 1950 až 1956 bol členom Dedinského divadla. V rokoch 1956 až 1960 sa stal členom pomocného súboru Činohry SND v Bratislave. Od roku 1960 bol 47 rokov členom hereckého súboru Divadla Andreja Bagara v Nitre.

## Filmografia
* 1975: Život na úteku (Šiffer)
* 1976: Do posledného dychu
* 1977: Súkromná vojna (Vavro)
* 1981: Otec (hlavný usporiadateľ)
* 1983: Tisícročná včela (dôstojník)
* 1989: Ulice bez mena (Gál)
* 1996: Jaškov sen (Sojčiak)

## Externé odkazy
* Osobnosti.sk - Ernest Šmigura
* ČSFD.cz - Ernest Šmigura   
* FDb.cz - Ernest Šmigura  

Kategória:Slovenskí divadelní herci
Kategória:Slovenskí filmoví herci
Kategória:Osobnosti z Dolného Ohaja
Frederik Willem de Klerk

**Frederik Willem de Klerk** (* 18. marec 1936, Johannesburg, Južná Afrika – † 11. november 2021, Kapské Mesto, Južná Afrika) bol juhoafrický politik. Od septembra 1989 do mája 1994 bol prezidentom Južnej Afriky. De Klerk stál na čele juhoafrickej Národnej strany do roku 1997. Spolu s Nelsonom Mandelom sa podieľal na zániku apartheidu v Južnej Afrike a v roku 1993 získal Nobelovu cenu za mier.

## Životopis
Frederik Willem de Klerk vyštudoval strednú školu v Krugersdorp. V roku 1958 úspešne absolvoval univerzitu Potchefstroom v odbore právo. Potom založil advokátsku kanceláriu v meste Vereeniging, za ktoré bol v roku 1969 zvolený do parlamentu. V roku 1978 sa stal členom juhoafrickej vlády, kde pôsobil na rôznych postoch 11 rokov. 

### Prezidentské obdobie
De Klerk sa stal prezidentom 15. septembra 1989. Po svojom nástupe do funkcie odsúdil apartheid, nechal z väzenia prepustiť Nelsona Mandelu, uväzneného v roku 1964 na doživotie a umožnil obnovenie politickej činnosti Afrického národného kongresu. Počas jeho úradu sa Južná Afrika zbavila svojho arzenálu jadrových zbraní.

### Smrť
De Klerk zomrel doma 11. novembra 2021 po boji s rakovinou mezoteliómu.

## Referencie


## Iné projekty

Kategória:Afrikánci
Kategória:Prezidenti Južnej Afriky
Kategória:Nositelia Nobelovej ceny za mier
Kategória:Zahraniční členovia American Philosophical Society
Kategória:Juhoafrickí nositelia Nobelovej ceny
Kategória:Juhoafrické osobnosti afrikánskeho pôvodu
Kategória:Osobnosti z Johannesburgu
Dušan Pašek

**Dušan Pašek** (* 7. september 1960, Bratislava – † 14. marec 1998, Bratislava) bol slovenský hokejista, kapitán československej reprezentácie a neskôr prezident Slovenského zväzu ľadového hokeja a klubu HC Slovan Bratislava. Získal striebornú medailu na ZOH 1984, titul majstra sveta v roku 1985 a ďalšie tri medaily z MS v ľadovom hokeji. V roku 2007 bol uvedený do Siene slávy slovenského hokeja. V roku 1998 zomrel za záhadných okolností. Podľa oficiálneho vyšetrovania spáchal samovraždu.

## Hokej
Pohybovo zdatný Pašek sa prepracoval od gymnastiky do bratislavského Slovana.Mal iba 16 rokov, keď si ho legendárny tréner Slovana Bratislava Ladislav Horský zobral na pár zápasov do „áčka“. V prvom tíme „belasých“ sa postupne udomácnil a v 19-rokoch sa v drese Slovana tešil v sezóne 1978/1979 z historicky prvého titulu federálneho šampióna pre slovenský tím.

V ročníku 1986/1987 sa stal najlepším nahrávačom súťaže.

Bol draftovaný v roku 1982 tímom Minnesota North Stars v 4. kole z 81. miesta.Za Minnesotu v sezóne 1988/1989 odohral 48 zápasov v základnej časti s bilanciou 4 góly a 10 asistencií. V dvoch zápasoch play off strelil jeden gól.

Jeho syn Dušan Pašek mladší bol takisto hokejový útočník.

## Reprezentácia
V drese Česko-Slovenska odohral spolu 196 zápasov. Na Majstrovstvách sveta v roku 1985 bol členom národného tímu, ktorý získal zlatú medailu. Česko-Slovensko reprezentoval na Zimných olympijských hrách v rokoch 1984 a 1988.

## Spolupráca s ŠtB
Podľa registračných protokolov ŠtB archivovaných Ústavom pamäti národa bol v rokoch 19821989 vedený ako agent ŠtB s krycím menom *Hokejista*. Spolupráci Pašeka aj ďalších vrcholových športovcov sa venuje športový historik Ján Grexa v článku *Šport v tieni ŠtB* (2013) aj epizóda *ŠtB na lade* dokumentárneho cyklu RTVS *ŠtB: Prísne tajné* (2021).

## Referencie

## Externé odkazy
* 
* Slovenskí majstri sveta – Dušan Pašek na hokejportal.sk

Kategória:Osobnosti z Bratislavy
Kategória:Slovenskí hokejisti
Kategória:Česko-slovenskí hokejisti
Kategória:Majstri sveta v ľadovom hokeji
Kategória:Strieborní olympijskí medailisti v ľadovom hokeji
Kategória:Česko-slovenskí strieborní olympijskí medailisti
Kategória:Hráči HC Slovan Bratislava
Kategória:Hráči Minnesota North Stars
Kategória:Hráči HC Ambri-Piotta
Kategória:Hráči HC Dukla Jihlava
Kategória:Hráči KalPa Kuopio
Kategória:Slovenskí hokejisti draftovaní NHL
Kategória:Hokejisti draftovaní klubom Minnesota North Stars
Kategória:Účastníci MS v hokeji 1983
Kategória:Účastníci MS v hokeji 1985
Kategória:Účastníci MS v hokeji 1986
Kategória:Účastníci MS v hokeji 1987
Kategória:Slovenskí hokejoví funkcionári
Kategória:Členovia Siene slávy slovenského hokeja
Kategória:Hokejisti na Zimných olympijských hrách 1984
Kategória:Olympionici na Zimných olympijských hrách 1988
Kategória:Agenti ŠtB
Kategória:Obete samovrážd
Calingasta

**Calingasta** môže byť:
*rieka v Argentíne, pozri Calingasta (rieka)
*údolie v Argentíne, pozri Valle de Calingasta
*sídlo v Argentíne, pozri Calingasta (Argentína)
*department v Argentíne, pozri Calingasta (department)
*planétka, pozri 3833 Calingasta
Bois de Boulogne

250px|right|thumb|Horné jazero so sekvojami

**Bois de Boulogne** [buad-buloň] alebo **Boulonský les(ík)** (-teda bez g; zriedkavo: *Buloňský les(ík), Boulogneský les(ík)*) je park, ktorý sa nachádza pozdĺž západného okraja 16. obvodu v Paríži, blízko predmestia Boulogne-Billancourt.

Bois de Boulogne má rozlohu 845,9 ha, čím je menší ako Monsanto Park v Lisabone, ale 2,5-krát väčší ako Central Park v New Yorku a 3,3-krát väčší ako Hyde Park v Londýne.

V severnej časti lesa sa nachádza *Jardin d'Acclimatation*, druh zábavného parku so zverincom a inými atrakciami. 

## Dejiny

Bois de Boulogne je pozostatok dubového lesa v obci Rouvray, kde bol prvý raz spomenutý v roku 717 v listine mestských práv pre Compiègne. Childerich II. dal územie mocnému opátstvu Saint-Denis, ktoré založilo veľa kláštorov. Filip II. August kúpil späť hlavnú časť lesa od mníchov zo St.-Denis na vytvorenie kráľovského poľovníckeho revíru na kráľovskej pôde. V roku 1256 Izabela, sestra Ľudovíta IX., založila počas Storočnej vojny Longchamp , les sa stal obľúbeným miestečkom pre zlodejov; v rokoch 1416-17 vojská burgundského vojvodu podpálili časť Rouvroyského lesa. Nehnuteľnosť za vlády Ľudovíta XI., teraz nazývaná Bois de Boulogne, bola opäť zalesnená a boli cez ňu postavené dve nové cesty.

250px|left|thumb|Interiér Jardin d'Acclimatation
Neskôr František I. postavil *Château de Madrid* (Madridský zámok) - dokončený bol v roku 1526 a les sa stal miestom slávností. Lovecký revír bol ohradený múrom s ôsmimi bránami za Henricha II. a Henricha III. Henrich IV. dal vysadiť 15 000 morušových stromov s nádejou povzbudenia miestneho hodvábneho priemyslu. Jeho zavrhovaná manželka Margaréta z Valois sa uchýlila do svojho útočiska v *Château de la Muette* v lese.

V novembri 1783 z areálu Château de la Muette prvýkrát vzlietli Pilâtre de Rozier a Markíz z Arlandes v teplovzdušnom balóne postavenom bratmi Montgolfierovcami. 

[right|250px|thumb|[Édouard Manet: Preteky v Boulognskom lese (1864)]]
Miesto bolo premenené na park Napoleonom III. v roku 1852; v nasledujúcich rokoch bol neformálne sadovo upravený s otvorenými trávnikmi a hrabovými, bukovými, lipovými, cédrovými, gaštanovými a brestovými lesmi a trvalými exotickými druhmi ako sú sekvoje. Vo všetkých oficiálnych alejách, s výnimkou alejí *Allée Reine Marguerite* a *Allée Longchamp*, boli vytvorené serpentíny: 35 kilometrov chodníkov, 8 kilometrov cyklistických chodníkov a 29 kilometrov pretekárskej plochy. Vrchné a spodné jazerá, spojené vodopádmi, boli umelo vytvorené; vybagrovaná zemina bola použitá na tvorbu *Butte Mortemart* ("vŕšok Mortemart"). Medzi rokmi 1855 a 1858 bol postavený *Hippodrome de Longchamp* (Longchampský hipodróm) na planine rovnakého mena.

Bois de Boulogne bol oficiálne pripojený k mestu Paríž v roku 1929 a bol začlenený do 16. obvodu (ako Vincenneský les, ktorý sa však nepovažuje sa súčasť vlastného Paríža, pretože sa skladá iba z verejných pozemkov bez obyvateľov).

## Iné projekty
.

Kategória:16. obvod (Paríž)
Kategória:Parížske parky a voľné priestranstvá
Kompakt

**Kompakt** môže byť:
*v matematike: kompaktná množina
*skrátený názov pre kompaktný fotografický prístroj
*skrátený názov pre pre malé kompaktné vozidlo resp. kompaktný automobil, pozri nižšia stredná trieda
Ľadový hokej na Olympijských hrách

right|thumb|Piktogram

**Ľadový hokej na Olympijských hrách** je turnajom, ktorý sa koná na každých Olympijských hrách od roku 1920. Od roku 1924 sa koná na každých Zimných olympijských hrách. Je organizovaný Medzinárodnou hokejovou federáciou.

Olympijské hry boli pôvodne určené pre amatérskych športovcov. Nástup štátom podporovaného „amatérskeho atléta na plný úväzok“ krajín východného bloku bol však ešte viac proti ideológií čistého amatérstva, keďže samofinancovaných amatérov západných krajín znevýhodnil. Sovietsky zväz prihlásil tímy športovcov, ktorí boli všetci nominálne študenti, vojaci alebo pracovali v nejakej profesii, ale mnohí z nich boli v skutočnosti platení štátom, aby trénovali na plný úväzok. V roku 1986 Medzinárodný olympijský výbor (MOV) odhlasoval, že umožňuje profesionálnym športovcom súťažiť na olympijských hrách počnúc rokom 1988. Národná hokejová liga (NHL) sa spočiatku zdráhala povoliť svojim hráčom súťažiť, pretože olympijské hry sa konajú uprostred riadnej sezóny NHL a liga by musela prerušiť harmonogram, ak by sa jej zúčastnilo veľa hráčov. Nakoniec bolo hráčom NHL umožnené zúčastniť sa od roku 1998.

Od roku 1924 do roku 1988 sa turnaj konal spôsobom, že hral každý s každým a na konci bolo medailové kolo. Medaily boli udeľované na základe bodov nazbieraných počas tohto kola. V roku 1992 sa play-off zaviedlo prvýkrát od roku 1920. V roku 1998 bol formát turnaja upravený tak, aby vyhovoval harmonogramu NHL; predkolo sa hralo bez hráčov z NHL alebo najlepších šiestich tímov – Kanady, Česka, Fínska, Ruska, Švédska a Spojených štátov amerických – po ktorom nasledoval záverečný turnaj, do ktorého boli zaradení aj oni. Formát turnaja sa opäť zmenil v roku 2006; každý tím odohral päť prípravných zápasov s plným využitím hráčov NHL.

## Prehľad súťaží

## Mužské turnaje
Nasledujúca tabuľka ukazuje štáty, ktoré sa zúčastnili na olympijských hrách. Pre každý turnaj je zobrazené ich celkové poradie, alebo "–" ak sa olympijských hier nezúčastnili. Prázdne bunky v tabuľke znamenajú, že štát v tom čase neexistoval.

**-** Tím nebol na ZOH v daný rok

### Počet medailí po ZOH 2026 (len muži)

## Ženské turnaje
**-** Tím nebol na ZOH v daný rok

### Počet medailí po ZOH 2026 (len ženy)

## Referencie

## Zdroj


Kategória:Športy na Zimných olympijských hrách
Diplomatka

**Diplomatka** môže byť:
* štátna úradníčka poverená zastupovaním svojho štátu pri medzinárodných stykoch, pozri diplomat
* (hovorovo:) ľahšia aktovka bez držadla, pozri pod aktovka (taška)

## Referencie
Depo Petržalka

**Depo Petržalka** je označenie vozovne 3. autobusovej prevádzky Dopravného podniku Bratislava, divízie Autobusy (3.DPA). Z vozovne sú vypravované predovšetkým linky premávajúce po sídlisku Petržalka.

Depo je situované na konci Petržalky v lokalite Lúky VIII. Súčasné depo bolo otvorené v apríli 2007. Pôvodná Vozovňa Petržalka (Pri Seči) bola situovaná na Einsteinovej ulici. Napriek tomu, že je nová, nemá plničku plynu a to napriek tomu, že súčasný trend v Bratislave je plynofikácia vozidiel. Z uvedeného dôvodu nemá ani plynové autobusy. Vybudovanie nového depa prospelo k pohodlnejšiemu dopraveniu cestujúcich z odľahlejších častí Petržalky a to využitím dojazdovej trasy liniek smerujúcich do depa.

Vypravované linky:
* autobusové:            

## Vozidlový park
Vo vozidlovom parku Depa Petržalka sa nachádza sedem typov autobusov, ktoré denne vypravuje:

Do roku 2016 bola známa vypravovaním autobusov značky Ikarus, ktorá ako posledná prevázdkovala autobusy Ikarus 415 a 435. Posledný zástupca tohto typu – Ikarus 435.18E #4827 dojazdil v pravidelnej premávke 20. mája 2016 a bol prevedený do stavu historických vozidiel Dopravného podniku Bratislava. Momentálne ide o prvú vozovňu so 100% nízkopodlažnými autobusmi v Bratislave.

Kategória:Doprava v Bratislave
Kategória:Petržalka
Kategória:Vozovne na Slovensku
Édouard Manet

**Édouard Manet** (* 23. január 1832, Paríž, Francúzske kráľovstvo – † 30. apríl 1883, Paríž, Tretia francúzska republika) bol francúzsky maliar. 

Ako jeden z prvých umelcov 19. storočia sa venoval témam moderného života, bol vedúcou postavou pri prechode od realizmu k impresionizmu. Jeho rané majstrovské diela *Raňajky v tráve* (, 1863) a *Olympia* (, 1863) stelesňovali veľkú kontroverziu a slúžili ako bod stretu pre mladých maliarov, ktorí chceli tvoriť impresionizmus; dnes sa považujú za predel v histórii moderného umenia.

## Galéria
*Kliknite na obrázok pre jeho zväčšenie.*

Image:Manet, Edouard - Le Déjeuner sur l'Herbe (The Picnic) (1).jpg|*Raňajky v tráve*, 1863
Image:Manet, Edouard - Olympia, 1863.jpg|*Olympia*, 1863
Image:Edouard_Manet_004.jpg|*Bar vo Folies-Bergère*, 1882


## Iné projekty

## Zdroj

Kategória:Impresionistickí maliari
Kategória:Maliari realizmu
Kategória:Francúzski maliari
Kategória:Osobnosti z Paríža
Monsanto Park

náhľad|Pretekárska dráha Monsanto
**Monsanto Park** bola 5 440 km dlhá pretekárska dráha blízko Lisabonu, v ktorom sa konala Veľká cena Portugalska.

Bol vybudovaný na parku, preto bol okruh považovaný za náročný na jazdenie, lebo mal mnoho druhov povrchov vrátane koľají v jednom bode. V období rokov od 1954 do 1959 sa na trati konalo mnoho pretekov, ale iba jedny preteky formuly 1: v roku 1959 sa tu konala Veľká cena Portugalska, ktorú vyhral Stirling Moss. Preteky vyhral v neskorých hodinách, pretože preteky sa začali zámerne neskoršie, aby sa pretekári vyhli prudkému letnému slnku.

## História formuly 1

## Iné projekty

## Externé odkazy
Monsanto Park z Google Maps

Kategória:Okruhy Formuly 1
Kategória:Motoršport v Portugalsku
Kategória:Šport v Lisabone
Emily

**Emily**, vlastným menom *Denisa Petríková* (* 1989) je slovenská speváčka. Žije v Poprade.  

Jej debutový album vyšiel v roku 2004. Preslávila sa hitom *Poďme spolu lietať 2004*, čo je coververzia skladby „Mopedová“ Oľgy Záblackej & Vaša Patejdla z filmu Fontána pre Zuzanu z roku 1985.

V roku 2005 bola Emily ocenená ako objav roku 2004 v ankete Slávik.

## Diskografia
### Štúdiové albumy
* 2004 - *[[Poďme spolu lietať]]*
* 2022 - *[[Tancuj so mnou]]* (ako duo Emily & Justice)

### Single
;sólo
* 2003 - „Lásku vyznávam“
* 2004 - „Poďme spolu lietať 2004“
* 2004 - „Dam du bi dam“
* 2004 - „Nemusíš sa báť“
;ako duo Emily & Justice
* 2014 - „Merry Christmas“
* 2015 - „V hlave ťa mám“
* 2015 - „Zostávaš sám“
* 2016 - „Cítim vôňu lesa“
* 2016 - „Len s tebou“
* 2017 - „Konečne víkend“
* 2017 - „Milý môj“
* 2017 - „Neviem ťa nájsť“
* 2018 - „Práve v tejto chvíli“
* 2020 - „Je fajn že ťa mám“
* 2022 - „Daddy“
* 2022 - „Afterparty“ (feat. Rene Rendy, Mark Voss)

## Externé odkazy
* Fotografia  na Supermusic.sk
* Popradčanka Emily sa stala interpretom roka

Kategória:Narodenia v 1989
Kategória:Slovenské popové speváčky
TTT

**TTT** môže byť:

* diagram, pozri TTT diagram
* hra Prince of Persia: The Two Thrones, pozri Prince of Persia
* film a literatúra, Lord of the Rings: The Two Towers, pozri Pán prsteňov
12. obvod (Paríž)

**12. obvod** () alebo **Obvod Reuilly** () je jeden z 20 obvodov Paríža. Nachádza sa na pravom brehu rieky Seina. Obvod bol v posledných desaťročiach významne pozmenený, predovšetkým oblasti Cours-Saint-Emilion a Bercy, v ktorých sa teraz nachádza Ministerstvo financií Francúzskej republiky a športová aréna Bercy.

12. obvod zahŕňa Bastillskú operu (*Opéra Bastille*), druhú najväčšiu operu v Paríži. Otvorená bola v roku 1989, na 200. narodeniny útoku na Bastillu. V tomto obvode sa taktiež nachádza Vincenneský les.

## Geografia
Rozloha tohto obvodu je , dve tretiny z neho však zaberá Vincenneský les. Bez neho má rozlohu .

## Demografia
Najvyšší počet obyvateľov žilo v 12. obvode v roku 1962 a po ňom nasledovali tri desaťročia úpadku. Nedávno však začal počet obyvateľov opäť rásť, až do reštrukturalizácie v 90. rokoch. Podľa posledného sčítania v roku 1999 mal obvod 136 591 obyvateľov a 112 336 pracovných miest, hlavne okolo novej štvrte Bercy.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 12. obvodu:
* Quartier du Bel-Air
* Quartier de Picpus
* Quartier de Bercy
* Quartier des Quinze-Vingts

Podľa oficiálneho číslovania parížskych mestských štvrtí majú tieto štvrte čísla 45 – 48.

## Referencie

## Iné projekty
Bois de Vincennes

thumb|Jazero v Bois de Vincennes
thumb|Hipodróm v Bois de Vincennes
**Bois de Vincennes** [buad-vinsen] alebo **Vincenneský les** je park na východe Paríža. Park je pomenovaný podľa blízkeho mesta Vincennes.

Bois de Vincennnes, podobne ako Bois de Boulogne, sa obyčajne nepovažuje za súčasť vlastného Paríža, pretože zahŕňa iba neosídlený verejný priestor. Administratívne však patrí k 12. parížskemu obvodu.

Má rozlohu 9,947 km², čiže je takmer trikrát väčší ako Central Park v New Yorku a štyrikrát väčší ako Hyde Park v Londýne.

## Dejiny
Pôvodne chránený lovecký revír pre francúzskych kráľov sa po francúzskej revolúcii stal vojenským cvičným územím.

Bois de Vincennes bol oficiálne pripojený k mestu Paríž v roku 1929 a pričlenený k 12. obvodu.

## Opis
left|thumb|Château de Vincennes (2005)
Na severnom konci Bois de Vincennes stojí *[[Château de Vincennes]]* (Vincenneský zámok), ktorý bol obľúbeným druhým domovom pre viacero kráľov 14. storočia. Dnes po renovácii je prístupný aj pre verejnosť. Na juhozápade parku stojí *Redoute de Gravelle*, vojenská reduta postavená za vlády Ľudovíta Filipa I. v 19. storočí.

V Bois de Vincennes sa koná niekoľko športových podujatí. Na východnej strane leží hipodróm špecializujúci sa na klusové preteky. Je tu taktiež velodróm a Francúzsky národný inštitút športu a telesnej výchovy.

Na západe sa nachádza zoologická záhrada s rozlohou 14,5 ha, otvorená od roku 1934 na mieste malej, provizórnej zoo pre *Exposition coloniale internationale* v roku 1931. V zoo chovajú ázijských slonov a pozoruhodný je 65 metrový monolit, domov stáda muflónov.

Na juhovýchod od zámku sa nachádza Kvetinová záhrada v Paríži (*Parc floral de Paris*), je jednou zo štyroch častí Botanickej záhrady mesta Paríž. V záhrade rastie súhrnne 7 951 taxónov kvetov, cibuľovín a stromov; pestuje sa tu asi 1500 odrôd kosatcov a na jeseň je tu medzinárodná súťaž georgín. Popri chodníku sa vinie reťazec tematických pavilónov, napr. "motýlia záhradka" alebo pavilón kaktusov a sukulentov.

Ďalej na juhovýchod je areál bývalej Patrónky (*La Cartoucherie*). V roku 1970 Ariane Mnouchkine spolu so súborom Divadla Slnka (*Théâtre du Soleil*), ktoré založila, premenila opustené miesto na priestor divadelnej tvorby. V areáli je v súčasnosti niekoľko ďalších divadiel a divadelných tvorivých dielní.   

### Jazerá

V Bois de Vincennes sú 4 jazerá napájané z Marny:
* Lac Daumesnil, na západe, s rozlohou 12 ha, obsahuje dva ostrovčeky
* Lac des Minimes, na severovýchode, s rozlohou 6 ha a troma ostrovčekmi
* Lac de Saint-Mandé, na severozápade
* Lac de Gravelle, na juhozápade, s rozlohou 1 ha

## Iné projekty

## Referencie


## Externé odkazy
* Stránka Bois de Vincennes  

Kategória:12. obvod (Paríž)
Kategória:Parížske parky a voľné priestranstvá
Victoria (stanica metra)

**Victoria** je jednou zo staníc londýnskeho metra. Nachádza sa v štvrti Belgravia v mestskom obvode City of Westminster. Stanica predstavuje prestupný bod medzi metrom a železničnou stanicou London Victoria. 

Stanica má dva vestibuly: novší sa nachádza bližšie k železničnej stanici a zabezpečuje prístup k 
Victoria Line; starší obsluhuje Circle a District Line. Vestibuly sú spojené chodbou, ktorá vedie popod zástavku autobusov. Stanica sa nachádza v tarifnej zóne 1.

## Dejiny
Prvú časť stanice otvorila 24. decembra 1868 spoločnosť Metropolitan District Railway (dnes súčasť District Line), ako súčasť prvého úseku medzi stanicami South Kensington a Westminster.

## Pozri aj
* Victoria Coach Station
* Victoria (železničná stanica)

## Externé odkazy
* London's Transport Museum Photographic Archive
** 
** 
** 
** 
** 
** 
** 

Kategória:Stanice londýnskeho metra
Kategória:City of Westminster
Zubří

**Zubří** môže byť:

* mesto v okrese Vsetín, pozri: Zubří (okres Vsetín)
* obec v okrese Žďár nad Sázavou: Zubří (okres Žďár nad Sázavou)
*prírodná rezervácia v okrese Chrudim, pozri Zubří (prírodná rezervácia)
John Bromwich

**John Edward Bromwich** (* 14. november 1918, Sydney, Austrália - † 21. október 1999, Geelong) bol austrálsky tenista. 

Medzi jeho najväčšie úspechy v tenise patria tituly z dvojhry na grandslamovom turnaji Australian Championships (1939, 1946), a tituly zo štvorhry na grandslamových turnajoch Australian Championships (1938-, 1946-1950 v mužskej, 1938 v zmiešanej), Wimbledon (1948, 1950 v mužskej, 1947, 1948 v zmiešanej) a U.S. Championships (1939, 1949, 1950 v mužskej, 1947 v zmiešanej).

V roku 1984 bol zapísaný do Medzinárodnej tenisovej siene slávy.

Austráliu reprezentoval aj v Davisovom pohári, odohral celkovo 51 zápasov, z toho 30 v dvojhre (19 výhier, 11 prehier) a 21 v štvorhre (20 výhier, 1 prehra).

## Účasti vo finále dvojhry na grandslamových turnajoch (8)
### Víťazstvá (2)

### Prehry (6)

## Iné projekty

## Externé odkazy

## Zdroj
* 

Kategória:Austrálski tenisti
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Kategória:Medzinárodná tenisová sieň slávy
Kategória:Osobnosti zo Sydney
Caucete (department)

Department **Caucete** leží na juhovýchode provincie San Juan na západe Argentíny a je jedným z 19 departmentov provincie.

Na severe hraničí s departmentmi Jáchal a Valle Fértil, na východe s provinciou La Rioja, na juhu s provinciou San Luis a departmentom Veinticinco de Mayo a na západe s departmentmi Nueve de Julio a San Martín.

Hlavné mesto departmentu je Caucete.

Kategória:Departmenty v Argentíne
Strukturbericht (notácia)

**Strukturbericht** je (sčasti) systematická metóda notácie určená na špecifikáciu kryštálových štruktúr. Názov je odvodený od rovnomenného časopisu, v ktorom sa táto notácia používa. 

Za základným symbolom nasleduje niekoľko ďalších buď písmen alebo čísel, pričom môžu, ale nemusia byť v indexe. Nie je to tak systematický druh označovania ako Pearsonov symbol, ale na rozdiel od Pearsonovho symbolu opisuje konkrétnu štruktúru (nie však minerál). Rovnakú štruktúru môže mať viac minerálov (tie sa potom odlišujú druhom atómov, nie však kryštalickou štruktúrou). 

Výnimkou systému (z historických dôvodov) je štruktúra A15, ktorá nie je štruktúrou kryštálu jedného prvku (ako to inak vyžaduje systém, pozri základné symboly). Ide o Cr3Si.

## Základné symboly
* A : Chemické prvky
* B : Zlúčeniny typu AB (napr. NaCl, CsCl)
* C : Zlúčeniny typu AB2
* D : Zlúčeniny typu A *m* B *n*
** D0 : Zlúčeniny typu AB3
* E–K : komplexnejšie zlúčeniny
* L : Zliatiny
* O : Organické zlúčeniny
* S : silikáty

Pod pojmom zliatiny sa v tomto prípade rozumejú také, ktoré majú usporiadanú štruktúru - teda majú vlastnú mriežku (mólové obsahy prvkov musia teda byť v stechiometrickom pomere). Napr. AuCu vytvára usporiadanú štruktúru L10, ktorú si je možné predstaviť tak, že rohy plošne centrovanej priestorovej mriežky sú zaplnené prvkom Au, tak isto stredy dvoch náprotivných stien, ostatné 4 steny majú atóm Cu. Samozrejme pojem molekula stráca v mriežke zmysel, teda napr. NaCl, kde každý atóm Na má 6 susedných rovnako vzdialených atómov Cl. Nemá teda zmysel hovoriť: …s ktorým tvorí molekulu. Tým sa teda stráca aj rozdiel medzi usporiadanou zliatinou a zlúčeninou.

## Príklady notácie

## Externé odkazy
* Strukturbericht systém(anglicky) 
* Pearsonov system označovania kryštalografických štruktúr 

Kategória:Kryštalografia
Caucete

**Caucete** môže byť:

*mesto v Argentíne, pozri Caucete (mesto)
*department v Argentíne, pozri Caucete (department)
Abu

**Abu** môže byť:
* tvar arabského slova ab (abú) v určitom postavení vo vete, pozri pod abú (meno)
* sopka v Japonsku, pozri Abu (sopka)
* talinum klinolisté
* staroegyptské mesto v 1. hornoegyptskom kraji (gr. Elefantine) pozri Abu (mesto)

**ABU** môže byť:
* Asia Broadcasting Union - Ázijská rozhlasová únia

## Pozri aj
* Abú
Abu (sopka)

**Abu** je komplex približne štyridsiatich štítových vulkánov, nachádzajúci sa na juhozápade najväčšieho japonského ostrova Honšú pri pobreží Japonského mora. Komplex sa rozkladá na ploche približne 400&nbsp;km2 a je tvorený prevažne bazaltami až dacitmi. Počiatok vulkanizmu komplexu Abu sa odhaduje na koniec pliocénu až začiatok pleistocénu, po približne 800&nbsp;000&nbsp;ročnej prestávke aktivita pokračovala až do začiatku holocénu.

## Externé odkazy
* www.volcano.si.edu - komplex Abu na Global Volcanism Program  

Kategória:Sopky Japonska
Kategória:Štítové vulkány
Sanbe

**Sanbe** alebo **Sambe** je v súčasnosti neaktívny stratovulkán, nachádzajúci sa na juhozápade japosnkého ostrova Honšú pri pobreží Japonského mora, asi 70&nbsp;km severne od Hirošimy. Vrchol sopky je tvorený menšou kaldery s priemerom asi 1&nbsp;km, najvyšší bod (1&nbsp;126&nbsp;m) je štít *O-Sanbe* na severnom okraji komplexu.

Vulkán bol aktívny v pleistocéne a holocéne, posledná séria väčších explózívnych erupcií sa odohrala približne pred 3&nbsp;700&nbsp;rokmi, čo bolo doložené datovaním pyroklastických prúdov na severovýchodnom a juhovýchodnom svahu. V oblasti sopky sa nachádzajú početné horúce pramene.

## Externé odkazy
* www.volcano.si.edu  - stratovulkán Sanbe na Global Volcanism Program  

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia prefektúry Šimane
Komplexná zlúčenina

**Кomplexná zlúčenina** môže byť:
*v chémii: koordinačná zlúčenina (chemická zlúčenina, ktorá obsahuje aspoň jednu koordinačne-kovalentnú väzbu) 
*v metalurgii a mineralógii nepresne ale často:  zlúčenina obsahujúca viac ako dva prvky
Haarlem

**Haarlem** je mesto v Holandsku. Je to hlavné mesto provincie Severný Holland, nachádza sa  západne od Amsterdamu. Mestom preteká rieka Spaarne. Počet obyvateľov je 147&nbsp;020 (údaj z 2007).

## Osobnosti mesta
* Lieven de Key (* 1560† 1627), barokový architekt
* Frans Hals (* 1580/85† 1666), maliar
* Jacob van Campen (* 1596† 1657), barokový umelec a architekt
* Salomon de Bray (* 1597† 1664), barokový architekt a maliar
* Pieter Post (* 1608† 1669), barokový architekt, maliar a grafik
* Harry Mulisch (* 1927† 2010), spisovateľ a esejista
* Geert Hofstede (* 1928† 2020), sociológ
* Guido van Rossum (* 1956),počítačový programátor
* Maarten Stekelenburg (* 1982), futbalový brankár
* Jesse Huta Galung (* 1985), holandský tenista

## Partnerské mestá
*  Angers, Francúzsko
*  Mutare, Zimbabwe
*  Osnabrück, Nemecko

## Iné projekty

## Externé odkazy
* www.haarlem.nl - oficiálna stránka mesta


Kategória:Mestá v Holandsku
Landeck

**Landeck** môže byť:

* mesto v Rakúsku, pozri Landeck (mesto)
* okres v Rakúsku, pozri Landeck (okres)
Chimbas (department)

Department **Chimbas** leží v centre provincie San Juan na západe Argentíny a je jedným z 19 departmentov provincie.

Na severe hraničí s departmentom Albardón, na východe s departmentom San Martín, na juhu s departmentmi Hlavné mesto a Santa Lucía a na západe s departmentom Rivadavia.

Hlavné mesto departmentu je Chimbas.

Kategória:Departmenty v Argentíne
Maxim Sergejevič Afinogenov

**Maxim Sergejevič Afinogenov** (rus.: *Максим Сергеевич Афиногенов*, , * 4. september 1979, Moskva, Rusko) je bývalý rusko-americký hokejový útočník, dlhšie obdobie hráč klubu NHL Buffalo Sabres. Afinogenov hrával na pozícií pravého krídelníka a nosil číslo 61. Afinogenov hrával za klub Dinamo Moskva do sezóny 1999, kedy sa presadil v NHL.

## Štatistiky

## Reprezentácia
Afinogenov reprezentoval Rusko na Majstrovstvách sveta juniorov v roku 1998, kde Rusko získalo striebornú medailu a na MS juniorov v roku 1999 (zlatá medaila). V ten istý rok odohral za Rusko 6 zápasov na  majstrovstvách sveta 1999. Afinogenov hral za Rusko aj Majstrovstvách sveta v rokoch 2000, 2002 (strieborná medaila), 2004, 2005 (bronzová medaila), 2008 (zlatá medaila), 2010 (strieborná medaila). Reprezentoval Rusko na ZOH 2002 v Salt Lake City (bronzová medaila), na ZOH 2006 v Turíne a na ZOH 2010 vo Vancouveri.

### Reprezentačná štatistika

## Referencie

## Externé odkazy
* 

Kategória:Bronzoví olympijskí medailisti v ľadovom hokeji
Kategória:Ruskí bronzoví olympijskí medailisti
Kategória:Majstri sveta v ľadovom hokeji
Kategória:Hráči Buffalo Sabres
Kategória:Hráči SKA Petrohrad
Kategória:Hráči Viťaz Čechov
Kategória:Hokejisti Dinama Moskva
Kategória:Ruskí hokejisti
Kategória:Hokejisti USA
Kategória:Hokejisti draftovaní klubom Buffalo Sabres
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2002
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2008
Kategória:Účastníci MS v hokeji 2010
Kategória:Účastníci MS v hokeji 2011
Kategória:Osobnosti z Moskvy
Kategória:Hokejisti na Zimných olympijských hrách 2002
Strukturbericht

**Strukturbericht** môže byť:
*nemecký kryštalografický časopis, pozri Strukturbericht (časopis)
*notácia na opis kryštálovej štruktúry používaná týmto časopisom, pozri Strukturbericht (notácia)
Konopa hašišová

**Konopa hašišová** alebo staršie **konopa indická**, neodborne **indické konope**, (lat. *Cannabis indica* resp. *Canabis sativa* subsp. *indica* alebo *Canabis sativa* subsp. *indica* var. *indica*) je druh (resp. v závislosti od systému poddruh/odroda) rastliny z čeľade konopovité (*Cannabaceae*).

Pestuje a využíva sa hlavne na výrobu drogy marihuana pre svoj vysoký obsah THC (niektoré hydroponické odrody a druhy môžu dosiahnuť až do 40 % THC).

Nízke rastliny, dorastajú do 1 m výšky. Sú veľmi husté, stonka nie je tak vláknitá. Sú silno rozdvojené a majú husto posadené listy. Samičie súkvetie je husto žliazkaté, semená v dobe zrelosti samé odpadávajú. Druh má vysoko omamné účinky, pretože obsah THC je vyšší ako pri iných druhoch a pestuje sa iba na tento účel.

## Referencie


## Iné projekty

Kategória:Konopovité
Dunfermline Athletic

**Dunfermline Athletic Football Club** je škótsky futbalový klub so sídlom v meste Dunfermline. V roku 2007 po siedmich sezónach v Scottish Premier League klub zostúpil do druhej najvyššej súťaže. Klub sa prebojoval až do finále Škótskeho pohára, kde podlahli Celticu. 

Klub bol úspešný v 60. rokoch, keď sa dostal trikrát do finále Škótskeho pohára (z toho dvakrát v rokoch 1961 a 1968 boli úspešný). V roku 1969 sa klub prebojoval až do semifinále Pohára víťazov pohárov UEFA, kde podlahol neskoršiemu víťazovi Slovanu Bratislava.

## Externé odkazy
*Oficiálna webová stránka klubu

Kategória:Škótske futbalové kluby
Etči

náhľad|Krátky alebo priehľadný odev je typickým prvkom v dielach, ktoré sú na Západe považované za tzv. etči.
**Etči** alebo **ečči** () je japonský eufemizmus (prídavné meno, podstatné meno, alebo sloveso) pre sex a perverznosť. Etymologicky je to skomolená anglická výslovnosť písmena *H*, ktoré je prvým písmenom slova hentai, čo znamená perverzný.

Mimo Japonska je etči predovšetkým druh anime a mangy. Kým hentai ako anime žáner predstavuje erotické anime plné sexu, etči označuje perverzné anime. Etči anime sa spravidla delia na tie, ktoré majú komediálny podtext a na tie, ktoré ho nemajú.

## Zoznam ''etči'' anime/mangy
* *[[AIKa]]*
* *[[Elfen Lied]]*
* *[[Futari Ecchi]]*
* *[[Gantz]]*
* *[[Girls Bravo]]*
* *[[Golden Boy]]*
* *[[Green Green]]*
* *[[He Is My Master]]*
* *[[High School DxD]]*
* *[[Ichigo 100%]]*
* *[[Ikkitousen]]*
* *[[Inukami!]]*
* *[[Love Hina]]*
* *[[Mahoromatic]]*
* *[[Mahou Sensei Negima!]]*
* *[[Monster Musume]]*
* *[[Rosario to Vampire]]*
* *[[To Love-Ru]]*
* *[[Zero no Tsukaima]]*

## Referencie

Kategória:Anime a manga žánre
Kategória:Japonské výrazy
Strukturbericht (časopis)

**Strukturbericht** (doslova "štruktúrna správa/správa o štruktúre") je kryštalografický časopis, ktorý vychádzal:
* v rokoch 1931 - 1943 (zväzky 1 - 7) v nemčine ako občasná príloha časopisu Zeitschrift für Kristallographie; vydavateľ: Akademische Verlagsgesellschaft MBH, Lipsko
* v rokoch 1956 - (?)1993 (od zväzku 8) v angličtine (aj nemčine) pod názvom **Structure Reports**; viacerí vydavatelia pre International Union of Crystallography
* od roku (?)1993/(?)2001 v angličtine pod názvom *Structure Reports* ako sekcia E publikácie Acta Crystallographica; vydávané pre International Union of Crystallography

## Externé odkazy
*http://journals.iucr.org/iucr-top/index.html

Kategória:Geologické časopisy
Kategória:Kryštalografia
Iglesia (department)

Department **Iglesia** leží na severe provincie San Juan na západe Argentíny a je jeden z 19 departmentov provincie.

Na severe a východe hraničí s provinciou La Rioja, na východe s departmentmi Jáchal a Ullum, na juhu s departmentom Calingasta a na západe s Čile.

Hlavné mesto departmentu Iglesia je Rodeo.

Kategória:Departmenty v Argentíne
Galadriel (rozlišovacia stránka)

**Galadriel** môže byť:
* postava z diela J.R.R.Tolkiena, pozri Galadriel
*  slovenská metalová skupina, pozri Galadriel (slovenská hudobná skupina)
* jedna z edícií Greenie Linux
Magura

**Magura** môže byť:

* vrch na Slovensku:
** v Chočských vrchoch (), pozri Magura (vrch v Chočských vrchoch),
**vrch v Kysuckých Beskydách, pozri Magura (vrch v Kysuckých Beskydách),
** v Kysuckej vrchovine (), pozri Magura (vrch v Kysuckej vrchovine),
** v Laboreckej vrchovine (), pozri Magura (vrch v Laboreckej vrchovine),
** v Malej Fatre (), pozri Magura (vrch v Malej Fatre),
** v Nízkych Tatrách (Demänovská dolina), pozri Magura (),
** v Nízkych Tatrách (Liptovská Lúžna), pozri Magura (1 416,4 m n. m.),
** v Oravských Beskydách (), pozri Magura (vrch v Oravských Beskydách),
** v Oravskej Magure (), pozri Magura (vrch v Oravskej Magure),
** v Revúckej vrchovine, pozri Magura (),
** v Skorušinských vrchoch, pozri Magura (vrch v Skorušinských vrchoch),
** v Spišsko-gemerskom krase, pozri Magura (vrch v Spišsko-gemerskom krase),
** v Starohorských vrchoch, pozri Magura (vrch v Starohorských vrchoch),
** v Strážovských vrchoch, pozri Magura (),
** vo Veľkej Fatre (Nolčovo), pozri Magura (),
** vo Veľkej Fatre (Liptovská Osada), pozri Magura (),
** vo Veľkej Fatre (Ružomberok), pozri Magura (),
** vo Veporských vrchoch (Hriňová; ), pozri Magura (vrch vo Veporských vrchoch; 911 m),
** vo Veporských vrchoch (Polomka; ), pozri Magura (vrch vo Veporských vrchoch; 1101 m),
** v Západných Tatrách (), pozri Magura (vrch v Západných Tatrách)

* osada na Slovensku:
** súčasť Hriňovej, pozri Magura (Hriňová),
** súčasť Oščadnice, pozri Magura (Oščadnica);

* skrátene:
** Oravická Magura, geomorfologický podcelok,
** Oravská Magura, geomorfologický celok,
** Spišská Magura, geomorfologický celok,
** Malá Magura, geomorfologický podcelok Strážovských vrchov,
** Červená Magura, vrch v Nízkych Tatrách,
** Kľačianska Magura, vrch v Malej Fatre,
** Kurčínska Magura, vrch v Ľubovnianskej vrchovine,
** Ľupčianska Magura, vrch v Nízkych Tatrách,
** Malá Magura (), vrch v Malej Magure (Strážovské vrchy),
** Orlovská Magura, vrch v Ľubovnianskej vrchovine,
** Stebnícka Magura, vrch v Busove.

* meteorit, ktorý dopadol blízko Námestova, objavený v roku 1840, pozri Magura (meteorit)
Konopa rumovisková

**Konopa rumovisková** (*Cannabis ruderalis* resp. *Cannabis sativa* subsp. *ruderalis* alebo *Cannabis sativa* subsp. *spontanea* resp. *Canabis sativa* subsp. *sativa* var. *spontanea*) je druh (resp. poddruh/odroda) rastliny z čeľade konopovité (*Cannabaceae*).

Rastie divoko. Sú to veľmi malé rastlinky, vysoké asi do 60&nbsp;cm. Majú tenkú vláknitú stonku s riedkymi listami. Listy sú však veľké. Semená sú na povrchu mozaikovité. Tento druh sa vyznačuje veľmi skorým kvitnutím, nezávisle od okolitých podmienok. Druh je zaraďovaný medzi buriny, vyskytuje sa na rumoviskách, neobrábaných poliach a na lúkach. Obsah omamných látok je kolísavý, mierny, niekedy až minimálny ( max. THC&nbsp;<5% ). Vyskytuje sa hlavne v strednej a južnej Európe, južnom Rusku, na Urale, v Malej a Strednej Ázii.

## Iné projekty

Kategória:Marihuana
Kategória:Buriny
Kategória:Konopovité
Kompresor

**Kompresor** môže byť:
*zariadenie na stláčanie plynu, pozri kompresor (plyn)
*zosilňovač, ktorého zosilnenie klesá s rastúcou úrovňou signálu, pozri kompresor (zosilňovač)
Iglesia

**Iglesia** (šp. "cirkev") môže byť:
*viacero sídiel v Španielsku v Galícii
*lokalita na Kube, pozri Iglesia (Kuba)
*department v Argentíne, pozri Iglesia (department)
*sídlo v Argentíne, pozri Iglesia (Argentína)
*sídlo v Mexiku, pozri Iglesia (Mexiko)
13. obvod (Paríž)

**13. obvod** () alebo **Obvod Gobelins** () je jeden z 20 obvodov Paríža. Nachádza sa na ľavom brehu rieky Seina. Je domovom hlavnej čínskej štvrte Chinatown, ktorá sa nachádza na juhovýchode obvodu v oblasti, ktorá má veľa apartmánových výškových budov.

13. obvod tiež zahŕňa knižnicu Françoisa Mitterranda a novopostavenú obchodnú štvrť *Paris Rive Gauche*. Tours Duo sa nachádzajú v susedstve.

## Geografia
Rozloha 13. obvodu je .

## Demografia
13. obvod stále populačne rastie, hlavne kvôli prílevu ázijských prisťahovalcov. Podľa posledného sčítania v roku 1999 mal obvod 171 533 obyvateľov. Rapídne rastie taktiež v obchodnej aktivite vďaka novej obchodnej štvrti *Paris Rive Gauche*. V roku 1999 bolo v obvode 89 316 pracovných miest a dnes je to oveľa viac.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 13. obvodu:
* Quartier de la Salpêtrière
* Quartier de la Gare
* Quartier de la Maison-Blanche
* Quartier de Croulebarbe

Podľa oficiálneho číslovania parížskych mestských štvrtí majú tieto štvrte čísla 49 – 52.

## Iné projekty
Lešť

**Lešť** môže byť:

*vojenský obvod na Slovensku, pozri Lešť (vojenský obvod)
*zaniknutá obec v okrese Zvolen, pozri Lešť (zaniknutá obec)
*vrch (433,5 m n. m.) v Revúckej vrchovine, pozri Lešť (vrch)
Valaškovce

**Valaškovce** môžu byť:

*vojenský obvod na Slovensku, pozri Valaškovce (vojenský obvod)
*zaniknutá obec v okrese Humenné, pozri Valaškovce (zaniknutá obec)
*časť mesta Humenné, pozri Valaškovce (Humenné)
Astro

**Astro** (jap.: 鉄腕アトム, *Tecuvan Atom*; ) je japonský anime seriál od režiséra Kazuja Konaku a štúdia Tezuka Productions. V roku 1963 sa odvysielala prvá epizóda anime Tecuvan Atom v Japonsku. Anime pokračovalo, malo vysokú úspešnosť a skončilo až v roku 1966. Neskôr roku 1980 sa tvorcovia rozhodli urobiť vynovenú verziu tohto anime a tá trvala do roku 1981. No a nakoniec v rokoch 2003 až 2004 v Japonsku bežala tretia, najnovšia verzia. Tá sa prakticky dostala aj do okolného sveta. Na Slovensku sa vysielal Tecuvan Atom s názvom *Astro* na TV Markíza v ranných  hodinách....

Kategória:Anime
Kategória:Anime seriály
Kategória:Anime z roku 2003
14. obvod (Paríž)

**14. obvod** () alebo **Obvod Observatoire** () je jeden z 20 obvodov Paríža. Nachádza sa na ľavej strane rieky Seina. Obvod sa skladá hlavne zo štvrte Montparnasse, ktorá bola tradičným domovom mnohých umelcov ako i bretónskej komunity. Štvrť je dnes známejšia jej mrakodrapom Vežou Montparnasse a jej národnou železničnou stanicou *Gare Montparnasse*.

14. obvod taktiež zahŕňa *Cité Internationale Universitaire de Paris* (fr.: Medzinárodné parížske univerzitné mestečko), ktoré sa nachádza blízko *Parku Montsouris* a *Štadiónu Charléty*.

## Geografia
Rozloha tohto obvodu je .

## Demografia
Počet obyvateľov obvodu dosiahol najvyššiu hodnotu v roku 1954, kedy mal 181 414 obyvateľov. Dnes obvod zotrváva na dobrej úrovni počtu obyvateľov aj obchodnej aktivity so 132 844 obyvateľmi a 71 836 pracovnými miestami podľa posledného sčítania v roku 1999.

### Počet obyvateľov v rokoch 1872 – 2005

## Štvrte
Každý z 20 parížskych obvodov je rozdelený na štyri štvrte (quartiers). Zoznam štvrtí 14. obvodu:
* Quartier du Montparnasse
* Quartier du Parc-de-Montsouris
* Quartier du Petit-Montrouge
* Quartier de Plaisance

Podľa oficiálneho číslovania parížskych mestských štvrtí majú tieto štvrte 53 – 56.

## Iné projekty